איטום

איטום בבניה

בתהליך הבנייה מתבצעת התקנת מערכות איטום מסוגים שונים אשר מטרתן  למנוע חדירה של מי גשם, מי תהום או רטיבות ממקור אחר כלשהו, אל תוך חלק הפנימי של המבנה. 
באזורים שונים בארץ, רק באם קיימת התראה לחשש להמצאות גז ראדון כלוא בקרקע, ידרש לשלב טיפול נגד חדירת גז ראדון    אל קומת/ות המרתף.
באיטום מבנים יש למעשה לאטום את כל מעטפת המבנה, על כל חלקיה. כמו כן אוטמים חלקים פנימיים של המבנה, שבהם ישנו שימוש במערכות אינסטלציה ומים. חלקים אלה נקראים בשם הכולל "חדרים רטובים".
המקומות במבנה שנאטמים כנגד חדירת רטיבות הם: חלקי מבנה תת-קרקעיים (יסודות, מקלטים, מרתפים, פירי מעליות, חניונים). במקומות אלה נדרשת הגנה נגד מים שעלולים להגיע לכל גובה קומות המרתף וגם למניעת חדירת מים שיעלו כתוצאי מלחצים בקרקע לעבר הרצפה התחתונה ביותר של המרתפים,  במקומות אלו נדרשה התקנת שכבת הגנה על האיטום להבטחת קיים האיטום למשך שנים רבות.
קירות חיצוניים מעל לקרקע: האיטום נדרש  גם בתחומי הקיר עצמו בעיקר במפגש בין חומרים כדוגמאת קיר עם גמר טיח  או חיפוי אבן עם חלונות / זכוכית ו/או קירות מסך וכן  אביזרים המשתלבים כחלק מהחזית כדוגמאת אדניות פרחים.
מרפסות שמש, גגות מרוצפים, גגות המבנה  לכל סוגיהם : גגות בטון שטוחים גגות בטון משופעים גגות קלים שמחופים בחומרים שונים כדוגמאת פחים לוחות מתועשים מפלסטיק לסוגיו PVC  או פוליקרבונט או גגות רעפים.
איטום מתקנים הנדסיים שהם חלק אינטגרלים ממערכות המבנה כדוגמאת מאגרי מים לשתיה והן לצורך כיבוי אש בעת חרום
חדרי רחצה, אמבטיות,חדרי  מקלחת, מטבחים וחדרי שירותים וחדרי שרות/כביסה. 
התייחסות פרטנית נדרשת למקרים מיוחדים כמו מרחבים מוגנים שאמורים להיות אטומים כנגד חדירת גזים מסוכנים בעת מלחמה כאשר מערכות כדוגמאת מזגנים צנרת חשמל ותקשורת עדיין חייבת לעבור דרך קירות המרחב המוגן על מנת לאפשר לחדר תפקוד מלא גם בשגרה וגם בעת מלחמה

חומרי איטום

עד לפני שנים לא רבות האיטום במבנים התבצע  בעיקר על ידי מריחת זפת, על קירות המרתפים וגג המבנה. שיטה זו עדיין קיימת אבל היא מתבצעת בעיקר במבנים ישנים שהוקמו לפני שנים רבות.
בתחילת שנות השמונים למאה ה-20 התפתח השימוש ביריעות איטום ביטומניות תעשייתיות. ישום היריעות בהדבקה בעזרת ברנר אל שכבת פריימר שנמרחה ישירות על  על גבי גג הבטון. היריעות הגיעו עם או בלי שכבת אגרגט עדין מעליה שהבטיח הקטנת החשיפה לשמש הישראלית.
במקביל חברות מסחריות התחילות לקדם מכירת חומרי איטום שונים שישומנן נעשה או התזה או במריחה/ גלילה. 
כדוגמאת חומרים אקריליים על בסיס מים לחומרים אלה יש נטייה להתרככות במצב שהם חשופים למים עומדים לזמן ממושך ,תקן ישראל 4518 מתווה הנחיות והוראות לישום החומרים, חומרים פוליאוריטניים על בסיס ממיסים 
איטום של קירות מסך בהקף הקירות נעשה באמצעות יריעות תרמוסטיות / גומי  אשר הודבקו אל קיר המסך מצד אחד ואל דופן הפתח בקיר בצד השני.

כשלים טיפוסיים באיטום

בעיה שכיחה באיטום מבנים היא מעברי רטיבות מדירה לדירה בבית משותף, ובעיקר חדירת רטיבות מהגג או ממרפסות פתוחות. על פי חוק המקרקעין התשכ"ט-1969 ועד הבית המשותף אחראי למניעת מעבר רטיבות מהגג ומהקירות החיצוניים לדירות, וכל בעליה של מרפסת פתוחה אחראי למניעת מעברי רטיבות מהמרפסת שלו אל דירת השכן שמתחתיה. אך חברת איטום גגות טובה תמנע בעיות אלו.
בעיות של נזילה אנכית מדירה אחת לדירת שכן מתחתיה בעיקר באזורי חדרי רחצה / מקלחות שבהם נעשה שיפוץ אך לא בוצע בהן איטום איכותי.
בעיות האיטום קשות שמשמעותן הכספית גדולה - אותם המקומות שבהם לשם תיקון שכבות איטום נדרש פירוק תשתית קיימת  כגון ריצוף, חיפוי קירות מאריחי קרמיקה או אבן או טיח. בעיות מסוג זה שכיחות במקרה של נזילות ממרפסות גג כך שנוצרת נזילה אל חלל המגורים של הדירה מתחתיה
בעיות יקרות במיוחד לתיקון הן בעיות חדירת רטיבות אל מבנים תת-קרקעיים, מרתפים, מקלטים, פירי מעליות מוצפים, וכו'. אלו דורשים חפירות לעומק הקרקע או לחלופין את ביצוען של עבודות איטום פנימיות, המכונות עבודות "איטום שלילי".
פתרונות יקרים דומים נחוצים במקרי נזילות ממאגרי מים או בריכות שחייה, אשר גם בהן, פתרונן של הבעיות דורש את ריקון והשבתת המאגר/הבריכה או את קילוף שכבות החיפוי (בבריכות העשויות קרמיקה או פסיפס).
על פי הכתוב במילונו, את השם אִטּוּם ואת הפועל אִטֵּם (שניהם – במובן caulk) חידש ראובן אלקלעי.